joelniklaus/EU_Wikipedias huggingface dataset:
Benedetto Antelami

Benedetto Antelami (u 1150 – u 1230 Parma) on itaalia arhitekt ja skulptor. Tema looming loetakse romaanika perioodi kuuluvaks ning teda ennast peetakse oma aja väljapaistvamaks skulptoriks.

Eluloolist 
Antelami elust on vähe teada, samuti sellest, kus ta omandas meisterlikkuse kiviraidkunstis ja ehituses. Arvatakse, et ta oli pärit Lombardiast, Val d'Intelvist. Vähemalt ühe ajaloolase väitel järgib tema skulptuurilooming Põhja-Itaalia traditsiooni. Provence'i skulptuurikoolkonnale omased jooned tema loomingus lubavad oletada, et ta tegi õpipoisiaastad Arlesi Saint-Trophime'i kiriku ehitusel Prantsusmaal. On arvatud ka, et ta kuulus ehitajate gildi magistri Antelami, mis tegutses Como järve piirkonnas Põhja-Itaalias.

Looming 
Üks varaseim tema signeeritud töödest on marmorist skulptuurreljeef "Ristiltvõtmine" (1178) Parma toomkiriku transepti parempoolses osas. Reljeefil on raidkiri ANTELAMI DICTUS SCULPTOR FUIT HIC BENEDICTUS. Aastail 1188–1218 töötas Antelami Parma lähedal asuva Borgo San Donnino kiriku (nüüd Fidenza) juures.

1196. aastal hakkas Benedetto Antelami looma Parma baptisteeriumi skulptuure, ka ehitis ise oli tema kavandatud. Aastail 1196–1214 lõi ta kolme portaali tümpanonid. Hoone väliskülje dekooris esinevad mitmed piibli- aga ka apokrüüfilised süžeed, näiteks Viimne kohtupäev, Barlaami legend ja Kuningate kummardamine, siseruumis on Põgenemine Egiptusse, Jeesuse esitamine templis ja Taavet harfi mängimas. Tema loodud on ka kõrgreljeefsed figuraalsed kompositsioonid, mis kujutavad allegooriliselt kalendrikuid ja aastaaegu. Parma baptisteerium valmis lõplikult 1270.

Antelami viimaseks tööks peetakse Vercelli Sant’Andrea kiriku skulptuurdekoori, samuti (vähemalt osaliselt) kiriku enda kavandit ja ehitust. Kiriku kavatis ühendab Toscana romaanika omapära ja gootipärased jooned, nagu tugikaared, roidvõlvid ja roosaknad.

Stiil 
Antelami stiilis on mõjutusi antiigist ja bütsantsi kunstist. Reljeefide peen ja sujuva joonega voldikäsitlus reedab, et kunstnik oli näinud ja uurinud antiikskulptuure, mis tol ajal Itaalias nagu tänapäevalgi olid kuskil nähtaval. Rõivavoldistiku jooned lisavad muidu staatilistele kompositsioonidele teatava liikuvuse aktsendi. Kujude proportsioonid pole alati loomulikud, käed ja pead võivad näida suuremana ja robustsena, aga harmoonilises kompositsioonis annab see sageli juurde vaid väärtust lisava maise elemendi.

Viited

Välislingid 

 Benedetto Antelami Encyclopaedia Britannicas
 Valik Benedetto Antelami skulptuure Itaalia kirikutes
 "Ristiltvõtmise" detail portaalis Web Gallery of Art

Itaalia skulptorid
Keskaja inimesed
Sündinud 12. sajandil
Surnud 13. sajandil
Tantsiv maja

Tantsiv maja, (tšehhi keeles Tančící dům) hüüdnimega Fred ja Ginger on  Praha silmapaistvamaid ehitisi.

Hoone on ehitatud Horvaatia-Tšehhi arhitekti Vlado Milunici ja Kanada - Ameerika arhitekti Frank O. Gehry poolt aastatel 1992–1996 uusbarokkstiilis.

Ajalugu

Hoone ajalugu ulatub Teise maailmasõjani, mil eelnev ehitis 1945. aastal Praha pommitamise käigus hävis. Purunenud hoone kõrval asuva maatüki omandas Václav Havel, kes mõned aastad hiljem soovis tühjale kohale ehitada kultuurilise tähendusega hoone, mis sümboliseeriks Tšehhoslovakkia üleminekut kommunismilt demokraatiale. Hoone ehitust oli nõus toetama kindlustusfirma Nationale-Nederlanden, mis võimaldas pakkuda suurt rahastust.

Struktuur

Kaheksateiskümnendast ja üheksateistkümnendast sajandist pärit ehitiste keskel paiknev Tantsiv maja on silmapaistev oma ebahariliku kuju poolest. Hoone koosneb kahest, staatilisest ja dünaamilisest osast, jäljendades tantsiva paari kuju. Arhitektid valisid torne kujutavaks tantsijapaariks 1930. aastate komöödiafilmidest tuntud Fred Astaire ja Ginger Rogersi. Klaasist torn kujutab naiselikku Gingerit ning betoonist torn mehelikku Fredi.

Hoone ehituseks kasutati kõiki materjale nende looduslikes toonides: klaas on roheline, betoon hall ning teras hõbedane.

Klaasist torn
Klaasist torn Ginger kitseneb poole peal, kust väljuvad kujuteldavad käsivarred betoonist torni poole, moodustades kahe torni vahele rõdu. Gingeri torn on toetatud kaldus sammastele, kujuteldavatele jalgadele, märkides peasissepääsu hoonesse.

Betoonist torn
Betoonist torni katab looklev karniis. Fredi torni muudavad omapäraseks sisse- ja väljapoole ulatuvad aknaraamid, jättes ruumilise mulje ning vähendades liigset kontrasti kõrvalhoonetega. Torni tipus on kujutatud metalltorude ja võrgu abil Fredi juukseid, hüüdnimega Medusa.

Korrused
Tantsival majal on kokku 9 korrust, millest kaks asuvad allpool maapinda. Esimesel korrusel paiknevad kauplused, hotell ning kohvik. Teisel kuni seitsmendal korrusel asuvad bürood, restoran ning galerii. Hoone tipus on vaateplatvorm, millelt avaneb vaade Moldova jõele.

Viited

Välislingid
 http://architectuul.com/architecture/the-dancing-house

Praha
Ehitised
Kivikirves

Kivikirves on kirvetaoline kivist tööriist.

Kivikirveid on leitud ka arheoloogilistel kaevamistel Eestis.

Vaata ka
pihukirves

Viited

Kirved
Arheoloogia
Ülimassiivne must auk

Ülimassiivne must auk (inglise keeles supermassive black hole) on must auk, mille mass on sadu tuhandeid kuni kümneid miljardeid kordi suurem kui Päikese mass.

Vaatlusandmed viitavad sellele, et peaaegu iga suure galaktika keskmes leidub ülimassiivne must auk. Linnutee galaktika puhul vastab ülimassiivse musta augu arvatavale asukohale galaktika tuuma keskmes asuv Sagittarius A*. Olgugi, et välja on pakutud mitmeid teooriaid, on ülimassiivsete mustade aukude päritolu siiani üks füüsika lahtisi probleeme.

10. aprillil 2019 avaldas rahvusvaheline teadusprojekt Event Horizon Telescope esimese pildi elliptilise galaktika Messier 87 keskmes asuvast ülimassiivsest mustast august.

Viited

Taevakehad
Galaktikad
Üldrelatiivsusteooria
Füüsika lahendamata probleemid
Kassia Konstantinoopolist

Kassia, ka Kassiana või Kassiani (kreeka keeles Κασσιανή [kasia'ni]; sündinud umbes 805–810, surnud enne 865) oli Bütsantsi iguumenja (egoumenissa), luuletaja, hümnikirjutaja ja helilooja. Tema neumades kirja pandud hümnid on ühed esimesed keskajast, mis on algsel kujul säilinud ja mida tänapäeva uurijad ning muusikud on võimelised üheselt tõlgendama.

Kassia on ainuke naine, kelle tekstid on võetud õigeusu kiriku liturgiatekstide hulka ja ta on üks kahest teadaolevast naisest, kes Bütsantsi riigis kirjutasid oma nime all (teine on Anna Komnena).

Kassia mälestuspäeva õigeusu kirikus tähistatakse 7. septembril.

Looming 
Kassia loomingust on algsel kujul säilinud umbes 50 hümni ja 23 neist on lülitatud õigeusu kiriku liturgiatekstide korpusse. Laule võib olla rohkem, kuid autorsus pole sajaprotsendiliselt kindel. Osa tema kirjutatud tekstidest võivad leiduda ümber kirjutatuna teistes käsikirjades ja olla peetud teiste autorite või anonüümsete loojate loominguks. Tuntuim Kassia tekstidest on hümn, mida lauldakse Suure kolmapäeva hommikuteenistuse viimase salmstihhiirana ja mille tekst kujutab endast patustanud naise palvet. 

Lisaks liturgilistele tekstidele on temalt säilinud 789 mitteliturgilist luuleteksti, enamasti lühivormid, epigrammid või aforismid.

Viited

Kirjandus 
 Spyridon Panagopoulos. Kassia: A female hymnographer of 9th century Byzantium and her hymnographic poem on the Vesper of Holy Tuesday. – De Medio Aevo 7 (2015 / 1)

Välislingid 
 Saint Kassiani the Hymnographer
 Kassia palve. Tõlge inglise keelde
 Valitud aforismid Kassialt (inglise keeles)
 Kassia Istanbul Kadin Müzesi (Istanbuli Naiste Muuseum) koduleheküljel (inglise keeles, noodid, helinäited, lingid, bibliograafia)
 Video: Kassia hümn Suureks teisipäevaks. Margo ja David Sinkevitch, lauldud Katariina kirikus Moskvas
 Video: Kassia hümn Suure kolmapäeva hommikuteenistusel. Laulab "Kabarnos Panos", juhatab Elie Khouri
 Video: Kassia hümn "O Synapostatis Tyrannos"
 Naine ajas. Kassia. Milvi Martina Piir

Pühakud
Keskaja luuletajad
Keskaja muusikainimesed
Bütsantsi inimesed
Sündinud 9. sajandil
Surnud 860. aastatel
Mdantsane

Mdantsane on linn (township) Lõuna-Aafrika Vabariigis Ida-Kapimaa provintsis Buffalo City linnaringkonnas.

Mdantsane asub East Londonist umbes 15 km loode pool.

Mdantsane on asutatud 1963. aastal.

2011. aasta rahvaloenduse andmetel oli Mdantsane elanikest mustanahalisi aafriklasi 99,48%, värvilisi 0,17%, India või Aasia päritolu inimesi 0,09%, valgeid 0,08% ja teisi 0,18%. Koosa keelt pidas emakeeleks 93,91% inimesi, inglise keelt 3,02%, viipekeelt 0,94%, afrikaani keelt 0,50% ja suulu keelt 0,34%.

Viited

Ida-Kapimaa provintsi linnad
Eesti Riigimetsad

Eesti Riigimetsad oli 1990. aastatel tegutsenud Eesti riigiettevõte, mis algselt kuulus Keskkonnaministeeriumi alluvusse ja aastast 1993 Majandusministeeriumi alluvusse.

Ettevõte asutati 1992. Kui ettevõte läks Majandusministeeriumi alluvusse, siis reorganiseeriti enamik ettevõtteid riiklikeks aktsiaseltsideks. Hiljem need aktsiaseltsid erastati.

Ettevõtte alla kuulusid kõik tollased Eesti metsamajand]]id ja mitmed metsatööstusettevõtted. Need oli järgmised:
Aegviidu metsamajand
Alutaguse metsamajand
Elva metsamajand
Hiiumaa metsamajand
Jõgeva metsamajand
Järvamaa metsamajand
Kilingi-Nõmme metsamajand
Kohtla-Järve metsamajand
Läänemaa metsamajand
Mahtra metsamajand
Pärnu metsamajand
Rakvere metsamajand
Rapla metsamajand
Räpina metsamajand
Saaremaa metsamajand
Suure-Jaani metsamajand
Tallinna metsamajand
Tartu metsamajand
Tudu metsamajand
Valgamaa metsamajand
Viljandi metsamajand
Võru metsamajand
Kaarepere metsakatsejaam
Ettevõte "Loodus"
Metsanduse Infokeskus
Ettevõte "EstVitalis"
Ettevõte "Forest"
Võrtsjärve kalamajand.

Viited

Eesti ettevõtted
Eesti metsandus
Ungari Kahesabalise Koera Partei

Ungari Kahesabalise Koera Partei (ungari keeles Magyar Kétfarkú Kutya Párt, lühendatult MKKP) on Ungaris tegutsev erakond. Tegemist on 2006. aastal loodud satiirilise ja ühiskonnakriitilise kunstirühmitusega, mis 2014. aastal ametlikult erakonnaks registreeriti. 2018. aasta parlamendivalimistel toetas parteid 1,68% valijatest.

Poliitiline tegevus 
Ungari Kahesabalise Koera Partei asutaja ja esimees on Gergely Kovács, kuid teiste liikmete arv ei ole tema sõnul kindlalt fikseeritud.  Partei kritiseerib oma tegevusega peamiselt Ungari valitsevat eliiti, sh. paremäärmuslikku peaministrit Victor Orbánit. Oma sõnumeid väljendab MKKP ennekõike tänavakunstis ja plakatikampaaniates, soovides enda sõnul olla pigem heatahtlik, rahumeelne ja humoorikas. Näiteks 2016. aasta migratsioonivastase referendumi eel õhutas partei valijaid oma valimissedeleid rikkuma. Oma toetajatele on erakond lubanud muuhulgas igavest elu, üht tööpäeva nädalas, kaht päikesetõusu päevas, tasuta õlut ja maksude langetamist.

Viited 

Ungari parteid
UNESCO maailmapärand Aserbaidžaanis

Aserbaidžaani alal on UNESCO maailmapärandi nimistus kolm objekti ja üheksa objekti kandidaati.

Nimistusse on kantud:
kolm kultuuripärandi objekti:
2000 Bakuu müüriga kaitstud linn koos Shirvanshah' palee ja Neitsitorniga
2007 Gobustani kaljujoonistega kultuurmaastik
2019 Şəki ajalooline keskus koos khaanipaleega
nimistusse kandideerib alates 1998. aastast veel üheksa objekti

Viited

Välislingid
UNESCO maailmapärand Aserbaidžaanis. UNESCO maailmapärandi koduleht. Inglise keeles (vaadatud 6. augustil 2019)
Artemise programm

Artemise programm on NASA mehitatud kosmoselendude programm, mille eesmärkideks on saavutada püsiv inimeste kohalolek Kuul ja selle orbiidil ning mehitatud missioon Marsile. 

NASA plaanib Artemise programmi eesmärkide täitmiseks kasutada Orioni, Lunar Orbital Platform-Gatewayd ja Space Launch Systemit, aga ka erafirmade kanderakette, näiteks Falcon Heavyt, New Glenni, Omegat ja Vulcanit.

President Donald Trump allkirjastas 11. detsembril 2017 määruse, mille kohaselt naasevad inimesed esimest korda pärast 1972. aastat Kuule. 26. märtsil 2019 teatas asepresident Mike Pence, et esimene mehitatud maandumine Kuule on planeeritud 2024. aastaks. 

Programm on nimetatud vanakreeka jahi-, looduse- ja kuujumalanna Artemise järgi, kelle kaksikvend on Apollon.

Viited

NASA programmid
Kuu
Dedophlistskaro

Dedophlistskaro ('kuninganna allikas') on linn Gruusias Kahhethi piirkonnas Dedophlistskaro rajoonis.

Nõukogude Liidu valitsus muutis 1963. aastal linna nime Tsiteltskaroks, mis tähendab punast allikat. Kui Gruusia aastal 1991 iseseisvus, muudeti linna nimi tagasi Dedophlistskaroks.

Gruusia linnad
Erik Karlsson

Erik Sven Gunnar Karlsson (sündinud 31. mail 1990 Landsbros) on Rootsi jäähokimängija, kes mängib kaitsjana NHL-i klubis San Jose Sharks.

Ta alustas karjääri Rootsi kõrgliiga klubis Frölunda HC. 2008. aastal valiti ta NHL-i draftis Ottawa Senatorsi poolt 15. valikuna. Senatorsi meeskonnaga liitus ta hooajal 2009–10.

Hooajal 2011–12 kogus Karlsson 78 punkti, saades sellega ühel hooajal enim punkte kogunud Senatorsi mängijaks läbi ajaloo (varem kuulus rekord Norm Maciverile). Hooajal 2013–14 sai ta ühel hooajal enim väravaid visanud Senatoris mängijaks, kui lõi 20 väravat ja ületas sellega Steve Duchesne'le kuulunud rekordi. Järgmisel hooajal parandas Karlsson endale kuuluvat rekordit, visates hooaja jooksul 21 väravat. Hooajal 2015–16 oli väravasöötute arvestuses NHL-i parim mängija (66 resultatiivset söötu). Ta sai samal hooajal ühel hooajal enim punkte kogunud Rootsi mängijaks NHL-i ajaloos (82 punkti).

Senatorsi meeskonnas mängis Larsson kokku üheksa hooaega. Hooaja 2012–13 esimeses pooles toimunud NHL-i tööseisaku ajal mängis ta Soome kõrgliiga klubis Jokerit.

2018. aasta septembris liitus ta Karlsson Sharksiga. Esimesel hooajal püsitatas ta Sharksi rekordi, kui teenis vähemalt ühe punkti 14 mängus järjest.

Hooaegadel 2011–2012 ja 2014–2015 on Karlsson pälvinud NHL-i hooaja parimale kaitsjale antava James Norris Memorial Trophy. Hooaegadel 2011–2012, 2014–2015, 2015–2016 ja 2016–2017 on ta valitud NHL-i hooaja sümboolsesse koosseisu. NHL-i tähtede mängul on ta mänginud kokku kuus korda (aastatel 2011, 2012, 2016, 2017, 2018 ja 2019). Hooaegadel 2011–12, 2015–16 ja 2016–17 on ta valitud parimaks Rootsi mängijaks NHL-is.

Rootsi jäähokikoondise koosseisus võitis ta 2014. aasta taliolümpiamängudel hõbemedali ja 2010. aasta maailmameistrivõistlustel pronksmedali. 2014. aasta taliolümpiamängudel valiti ta turniiri sümboolsesse koosseisu ja turniiri parimaks kaitsjaks. Ta lõi turniiril neli väravat ja andis neli väravasöötu.

Välislingid 

 Erik Karlsson NHL.com lehel
 Erik Karlsson hockeydb.com lehel

Rootsi jäähokimängijad
Ottawa Senatorsi mängijad
San Jose Sharksi mängijad
Jokerite mängijad
Sündinud 1990
Alexander Steen

Alexander Lennart Steen (sündinud 1. märtsil 1984 Winnipegis, Manitobas) on Kanadas sündinud Rootsi endine jäähokimängija (keskründaja).

Enne karjääri NHL-is mängis ta Rootsi kõrgliiga klubides Frölunda HC ja Modo Hockey. 2003. aastal tuli ta Frölundaga Rootsi meistriks.

2002. aastal valiti ta NHL-i draftis Toronto Maple Leafsi poolt 24. valikuna. Leafsi meeskonnaga liitus ta hooajal 2005–2006. 

2008. aasta novembris liitus ta St. Louis Bluesiga, kuhu jäi kogu oma ülejäänud karjääriks (hooaja 2012–13 esimeses pooles toimunud NHL-i tööseisaku ajal mängis ta Modo Hockeys). 2019. aastal võitis Steen Bluesiga Stanley karika.

Hooajal 2013–14 valiti Steen parimaks Rootsi mängijaks NHL-is.

Rootsi jäähokikoondise koosseisus võitis ta 2014. aasta taliolümpiamängudel hõbemedal.

2020. aasta detsembris teatas Steen seljavigastuse tõttu karjääri lõpetamisest.

Tema isa Thomas Steen mängis üle kümnendi NHL-is Winnipeg Jetsi meeskonnas.

Viited

Välislingid 
 Alexander Steen NHL.com lehel
 Alexander Steen hockeydb.com lehel

Rootsi jäähokimängijad
Toronto Maple Leafsi mängijad
St. Louis Bluesi mängijad
Sündinud 1984
Vladimir Tarassenko

Vladimir Andrejevitš Tarassenko (vene keeles Владимир Андреевич Тарасенко; sündinud 13. detsembril 1991 Jaroslavlis) on Venemaa jäähokimängija, kes mängib NHL-i klubis St. Louis Blues paremal äärel. Ta on klubi meeskonna asekapten.

2010. aastal valiti ta NHL-i draftis Bluesi poolt 16. valikuna. Enne karjääri NHL-is mängis Tarassenko KHL-i klubides Novosibirski Sibir ja Peterburi SKA. 2012. aastal osales ta KHL-i tähtede mängul.

Bluesi meeskonnas debüteeris ta 2013. aasta jaanuaris.

Hooaegadel 2014–2015 ja 2015–2016 on Tarassenko valitud NHL-i Second All-Star Teami. Aastatel 2015, 2016 ja 2017 on ta osalenud NHL-i tähtede mängul.

2015. aasta maailmameistrivõistlustel võitis Tarassenko Venemaa jäähokikoondise koosseisus hõbemedali.

Ka tema isa Andrei Tarassenko oli jäähokimängija.

Välislingid 
 Vladimir Tarassenko NHL.com lehel
 Vladimir Tarassenko hockeydb.com lehel

Venemaa jäähokimängijad
HK Novosibirski Sibiri mängijad
Peterburi SKA mängijad
St. Louis Bluesi mängijad
Sündinud 1991
UNESCO maailmapärand Kosovos

Kosovo alal on UNESCO maailmapärandi nimistus üks objekt ja üks objekti kandidaat.

Kuna UNESCO pole veel tunnustanud Kosova iseseisvumist 2008. aastal, on Kosovos asuvad objektid ametlikult Serbia objektide loetelus. 

Nimistusse on kantud:
üks kultuuripärandi objekt:
2004, 2006 Kosova keskaegsed mälestusmärgid. Kosova iseseisvaks kuulutamise tõttu 2008. aastal pole Serbial objekti üle enam valdust. Alates 2006. aastast on see objekt ohustatud pärandi nimekirjas, sest olukord on poliitiliselt ebastabiilne ja seetõttu on mälestiste kaitse häiritud
nimistusse kandideerib alates 2002. aastast veel üks looduspärandi objekt (Sara mäe rahvuspark). Kosova iseseisvaks kuulutamise tõttu 2008. aastal pole Serbial objekti üle enam valdust.

Viited

Välislingid
UNESCO maailmapärand Serbias. UNESCO maailmapärandi koduleht. Inglise keeles
 
Kosovo
Sunrise-on-Sea

Sunrise-on-Sea on linn Lõuna-Aafrika Vabariigis Ida-Kapimaa provintsis Buffalo City linnaringkonnas. Sunrise-on-Sea asub India ookeani rannikul.

2011. aasta rahvaloenduse andmetel oli Sunrise-on-Sea elanikest valgeid 89,47%, mustanahalisi aafriklasi 8,09%, värvilisi 0,15% ja teisi 1,98%. Inglise keelt pidas emakeeleks 73,28% inimesi, afrikaani keelt 21,53% ja koosa keelt 3,82%.

Viited

Ida-Kapimaa provintsi linnad
Suur Tõmbaja

Suur Tõmbaja (inglise keeles Great Attractor) on gravitatsiooniline anomaalia, mis paikneb galaktikatevahelises ruumis Maast 75 megaparseki (245 miljoni valgusaasta) kaugusel Vinkli tähtkujus Laniakea superparve raskuskeskmes.

See astronoomiline objekt, mille mass on suurusjärgus 5•1016 Päikese massi (või 105 Linnutee massist), on tõenäoliselt suur galaktikate superparv.

Suure Tõmbaja piirkonnas pole aine keskmine tihedus eriti suurem kui Universumi keskmine tihedus, kuid tänu oma hiiglaslikele mõõtmetele on selle mass nii suur, et mitte ainult meie tähesüsteem, vaid ka teised lähedalasuvad galaktikad ja nende parved (sealhulgas Neitsi galaktikaparv ja mitmed superparved) omavad pekuliaarkiirusi, mis on suunatud Suure Tõmbaja suunas, moodustades sellega tohutu galaktikavoo.

Suure Tõmbaja keskmes asub Vinkli galaktikaparv (tuntud ka kui Norma galaktikaparv).

Vaata ka
Galaktikasüsteem
Universumi suuremastaabiline struktuur

Galaktikasüsteemid
Dmitri Orlov

Dmitri Vladimirovitš Orlov (vene keeles Дмитрий Владимирович Орлов; sündinud 23. juulil 1991 Novokuznetskis) on Venemaa jäähokimängija, kes mängib kaitsjana NHL-i klubis Washington Capitals.

Ta alustas karjääri kodulinna klubis Novokuznetski Metallurg. Kolmel hooajal mängis ta klubi meeskonnaga KHL-is.

2009. aastal valiti ta NHL-i draftis Capitalsi poolt 55. valikuna. Põhja-Ameerikasse suundus ta mängima 2011. aasta alguses, mängides esimesel 2010–11 vaid American Hockey League'i klubis Hershey Bears. Capitalsiga sõlmis ta 2011. aasta märtsis kolmeaastase lepingu. Debüüdi Capitalsi meeskonnas tegi ta 21. novembril 2011 mängus Phoenix Coyotesi vastu ning lõi esimese värava 15. jaanuaril 2012 mängus Carolina Hurricanesi vastu. Vigastuse tõttu jäi ta eemale kogu 2014–15 NHL-i hooajast. 2017. aasta juunis pikendas ta Capitalsiga lepingu kuue aasta võrra.

2018. aastal tuli ta Capitalsiga Stanley karika võitjaks, kui finaalseerias alistati Vegas Golden Knights.

2014. aastal tuli ta Venemaa jäähokikoondise koosseisus maailmameistriks. Lisaks on ta maailmameistrivõistlustelt võitnud veel kolm pronksmedalit.

Viited

Välislingid 
 Dmitri Orlov NHL.com lehel
 Dmitri Orlov hockeydb.com lehel

Venemaa jäähokimängijad
Washington Capitalsi mängijad
Sündinud 1991
Kostadinka Kuneva

Kostadinka Kuneva (bulgaaria keeles Костадинка Кунева; kreeka keeles Κωνσταντίνα Κούνεβα; sündinud 28. septembril 1964 Silistras Bulgaarias) on bulgaaria päritolu Kreeka poliitik. 

Ta oli 2014–2019 Euroopa Parlamendi liige ning kuulus Euroopa Ühendatud Vasakpoolsete / Põhjamaade Roheliste Vasakpoolsete liitfraktsiooni ja Euroopa Parlamendi tööhõive- ja sotsiaalkomisjoni.

Kuneva on Syriza liige. Syriza tegi ettepaneku kandideerida nende nimekirjas juba 2009. aasta Euroopa Parlamendi valimistel, kuid Kuneva keeldus. Ta nõustus kandideerima 2014. aasta Euroopa Parlamendi valimistel ning osutus valituks.

Kuneva on sünnijärgne Bulgaaria kodanik. Ta lõpetas Veliko Tărnovo ülikooli ajaloo erialal. Ta tuli Kreekasse 2001. aastal ning asus tööle koristajana. 2002. aastal liitus ta koristajate ametiühinguga tõustes üheks selle juhiks. 22. detsembril 2008 ründasid kaks meest teda väävelhappega ning sundisid seda ka neelama. Rünnaku tagajärjel kaotas ta üks silm nägemisvõime, ta sai põletusi näole, kätele ja seljale ning siseelundite kahjustusi. Pärast rünnakut toimusid protestimeeleavaldused, millel osales mitu tuhat inimest. 2013. aastal mõistis kohus tema tööandjalt välja valuraha 250 000 eurot.

Viited

Välislingid
Kostadinka Kuneva Euroopa Parlamendi kodulehel

Kreeka poliitikud
Bulgaaria inimesed
Kreekast valitud Euroopa Parlamendi liikmed
Sündinud 1964
Ihaste Ratsakeskus

Ihaste Ratsakeskus on ratsaspordiga tegelev keskus Tartus Ihastes aadressil Raeremmelga tänav 4.

Keskus hõlmab Ihaste ratsakooli ja Ihaste talli. Ratsakoolis õpetatakse huvilistele ratsutamist. Ihaste tallis saab hoida hobuseid. Ratsakooli direktor on Marko Villemson.

Viited

Välislingid
Koduleht

Eesti ratsasport
Tartu sport
St. Louis Blues

St. Louis Blues on USA jäähokiklubi, mis tegutseb Missouri osariigis Saint Louises. See mängib jäähokiliiga NHL-i Läänekonverentsis Keskdivisjonis. Klubi on asutatud 1967. aastal. Kodumänge peab Enterprise Centeril. Bluesi peatreener on Craig Berube.

Hooajal 2018–19 võitis Blues esimest korda klubi ajaloos Stanley karika.

Mängijad 
Seisuga 12. jaanuar 2021
Väravavahid: Jordan Binnington, Joel Hofer, Ville Husso
Kaitsjad: Robert Bortuzzo, Vince Dunn, Justin Faulk, Carl Gunnarsson, Torey Krug, Niko Mikkola, Colton Parayko, Marco Scandella
Ründajad: Ivan Barbašev, Tyler Bozak, Jordan Kyrou, Ryan O'Reilly, Brayden Schenn, Oskar Sundqvist, Robert Thomas, Sammy Blais, Kyle Clifford, Jacob de la Rose, Mike Hoffman, Mackenzie MacEachern, David Perron, Zach Sanford, Jaden Schwartz, Austin Poganski, Vladimir Tarassenko

Saavutused 
 Stanley karika võitja (1):
 2018–19
 Konverentsi meister (1):
 2018–19
 Divisjoni võitja (9):
 1968–69, 1969–70, 1976–77, 1980–81, 1984–85, 1986–87, 1999–2000, 2011–12, 2014–15
 Presidents' Trophy võitja (1):
 1999–2000

Välislingid 
 https://www.nhl.com/blues

St. Louis Blues
NHL-i jäähokiklubid
Ameerika Ühendriikide jäähokiklubid
Temnikov

Temnikov on linn Venemaal Mordva Vabariigis, Temnikovi rajooni halduskeskus. 

Linn asub Mokša jõe ääres, 160 km Saranskist loodes. 

Temnikov rajati kindlustusena 14. sajandil. Tänapäeva asukohta viidi see 1536. aastal, kui elanikud Ivan Julma ema Jelena Glinskaja käsul 8 kilomeetri kaugusele jõe vastaskaldale kolisid. Linnaõigused sai 1779. aastal.

Linna lähedal asub Sanakarski õigeusu klooster.

2000. aastal olid linna elanikest 61,1% venelased, 33,7% ersad ja mokšad ning 3,3% tatarlased.

Viited 

Venemaa linnad
Mordva
Eesti Pimedate Liit

Eesti Pimedate Liit (lühend EPL, ka Eesti Pimedate Ühing) on nägemispuude temaatikaga seotud organisatsioone ühendav katusorganisatsioon. EPLi eesmärkide seas on kaitsta nägemispuudega inimeste huvisid ja esindada neid riiklikul ja rahvusvahelisel tasandil.

EPLi kuulub 16 organisatsiooni.

EPLi häälekandja on infoleht Valguse Kaja.

Eesti Pimedate Liit on Eesti Puuetega Inimeste Koja liige.

Viited

Välislingid
Koduleht

Eesti mittetulundusühingud
Puuded
Richard Pánik

Richard Pánik (sündinud 7. veebruaril 1991 Martinis) on Slovakkia jäähokimängija, kes mängib NHL-i klubis Washington Capitals ründajana paremäärel.

Ta alustas karjääri kodumaal HC Oceláři Třinecis.

2009. aastal valis Tampa Bay Lightning ta NHL-i draftis 52. valikuna. Põhja-Ameerikasse suundus ta mängima hooajal 2009–10, kuid enne NHL-is debüteerimist mängis ta kolm hooaega ainult Ontario Hockey League'i ja American Hockey League'i klubides. 2012. aastal võitis ta Norfolk Admiralsiga Calder Cupi. Lightningu meeskonnas tegi ta oma NHL-i debüüdi hooajal 2012–13.

Hooajal 2014–15 mängis ta Toronto Maple Leafsis ning seejärel kaks ja pool hooaega Chicago Blackhawksis.

2018. aasta jaanuaris liitus ta Arizona Coyotesiga. 2019. aasta juulis sõlmis ta nelja-aastase lepingu Washington Capitalsiga. 2021. aasta aprillis siirdus ta Red Wingsi.

Pánik on kuulunud Slovakkia jäähokikoondisse 2014. aasta taliolümpiamängudel ning neljadel maailmameistrivõistlustel.

Viited

Välislingid 
 Richard Pánik NHL.com lehel
 Richard Pánik hockeydb.com lehel

Slovakkia jäähokimängijad
Tampa Bay Lightningi mängijad
Toronto Maple Leafsi mängijad
Chicago Blackhawksi mängijad
Arizona Coyotesi mängijad
Washington Capitalsi mängijad
Detroit Red Wingsi mängijad
Sündinud 1991
San Jose Sharks

San Jose Sharks on USA jäähokiklubi, mis tegutseb California osariigis San Joses. See mängib jäähokiliiga NHL-i Läänekonverentsis Vaikse ookeani divisjonis. Klubi on asutatud 1991. aastal. Kodumänge peab SAP Centeril.

Klubi peatreener on Bob Boughner.

Mängijad 
Seisuga 13. jaanuar 2021
Väravavahid: Devan Dubnyk, Martin Jones
Kaitsjad: Brent Burns, Mario Ferraro, Erik Karlsson, Nikolai Knõžov, Jake Middleton, Radim Šimek, Marc-Édouard Vlasic
Ründajad: Logan Couture (kapten), Joel Kellman, Dylan Gambrell, Evander Kane, Patrick Marleau, Timo Meier, Matt Nieto, Ryan Donato, Tomáš Hertl, Kevin Labanc, Stefan Noesen, Marcus Sörensen

Saavutused 
 Konverentsi võitja (1):
 2015–16
 Presidents' Trophy võitja (1):
 2008–09
 Divisjoni võitja (6):
 2001–02, 2003–04, 2007–08, 2008–09, 2009–10, 2010–11

Välislingid 
 https://www.nhl.com/sharks

San Jose Sharks
NHL-i jäähokiklubid
Ameerika Ühendriikide jäähokiklubid
Teaduslugu ja nüüdisaeg

Teaduslugu ja nüüdisaeg on alates 1979. aastast Eestis ilmuv raamatusari. 

Seda andis välja alul Teaduste Akadeemia Kirjastus, hiljem Tartu Ülikooli Kirjastus.

Ilmunud köiteid
 kd 1 – Martinson, Karl; Valt, Lembit 1979. Esimese vabariikliku teaduslookonverentsi materjale.
 kd 5 – Köörna, Arno 1989. 50 aastat Eesti Teaduste Akadeemiat: V vabariikliku teaduskonverentsi (2.-3. novembril 1988) materjalid.
 kd 11 – Vihalemm, Rein; Kaevats, Ülo; Lõhkivi, Endla; Müürsepp, Peeter (toim.) 2007. Teaduse uuringud: eesmärgid ja meetodid.

Vaata ka
Teadusajaloo ja Teadusfilosoofia Eesti Ühendus
teadusajalugu
Teaduse ajaloo lehekülgi Eestist
teadusfilosoofia
teaduslugu

Eesti raamatusarjad
Teadusfilosoofia
Teadusajalugu
Limanowa

Limanowa on linn Poolas Väike-Poola vojevoodkonnas, Limanowa maakonna halduskeskus. Limanowa asub Krakówi kesklinnast ligi 53 km kagus ja Nowy Sączist umbes 23 km loodes.

Ürikutes on Limanowat esmakordselt mainitud 1496. aastal, linnaõigused sai 1565. aastal.

1914. aasta 1. detsembrist kuni 13. detsembrini toimus Limanowa lähedal Limanowa lahing, milles Austria-Ungari väed Vene vägede pealetungi tagasi lõid.

Galerii

Viited

Väike-Poola vojevoodkonna linnad
Columbus Blue Jackets

Columbus Blue Jackets on USA jäähokiklubi, mis tegutseb Ohio osariigis Columbuses. See mängib NHL-i Idakonverentsis Metropolitani divisjonis.

Klubi on asutatud 2000. aastal. See peab kodumänge Nationwide Arenal.

Blue Jackets jõudis esimest korda Stanley karika väljalangemismängudele hooajal 2008–09. Esimest korda jõuti väljalangemismängudes esimesest ringist edasi hooajal 2018–19, kui konkurentsist kukutati põhihooaja ülekaalukas võitja Tampa Bay Lightning.

Klubi praegune peatreener on Brad Larsen.

Mängijad 
Seisuga 10. jaanuar 2021
Väravavahid: Matīss Kivlenieks, Joonas Korpisalo, Elvis Merzļikins
Kaitsjad: Gavin Bayreuther, Gabriel Carlsson, Jacob Christiansen, Adam Clendening, Michael Del Zotto, Vladislav Gavrikov, Scott Harrington, Seth Jones, Dean Kukan, Andrew Peeke, David Savard, Zach Werenski
Ründajad: Tyler Angle, Max Domi, Pierre-Luc Dubois, Liam Foudy, Mihhail Grigorenko, Boone Jenner, Mikko Koivu, Ryan MacInnis, Riley Nash, Kevin Stenlund, Alexandre Texier, Brandon Dubinsky, Nick Foligno (kapten), Nathan Gerbe, Stefan Matteau, Gustav Nyquist, Eric Robinson, Cam Atkinson, Emil Bemström, Oliver Bjorkstrand, Zac Dalpe, Trey Fix-Wolansky, Cliff Pu, Kole Sherwood

Välislingid 

 https://www.nhl.com/bluejackets

Columbus Blue Jackets
NHL-i jäähokiklubid
Ameerika Ühendriikide jäähokiklubid
Myślenice

Myślenice on linn Poolas Väike-Poola vojevoodkonnas, Myślenice maakonna ja Myślenice valla halduskeskus. Myślenice asub Krakówi kesklinnast umbes 23 km lõunas.

Myślenicet läbib rahvusvaheline maantee E77.

Myślenicet on ürikutes esmakordselt mainitud 1250. aastatel, Magdeburgi linnaõigused sai 1342. aastal. Esimese Poola jagamise tagajärjel läks Myślenice 1772. aastal Habsburgide Austria keisririigi võimu alla.

Aastatel 1975–1998 kuulus Myślenice Krakówi vojevoodkonda.

Galerii

Viited

Väike-Poola vojevoodkonna linnad
Tampa Bay Lightning

Tampa Bay Lightning on USA jäähokiklubi, mis tegutseb Florida osariigis Tampas. See mängib NHL-i Idakonverentsis Atlandi divisjonis.

Klubi asutati 1992. aastal. See peab kodumänge Amalie Arenal.

Lightning on võitnud Stanley karika hooaegadel 2003–04, 2019–20 ja 2020–21.

Klubi peatreener on Jon Cooper.

Mängijad 
Seisuga 10. juuli 2022
Väravavahid: Hugo Alnefelt, Brian Elliott, Andrei Vassilevski
Kaitsjad: Zach Bogosian, Erik Černák, Callan Foote, Victor Hedman, Ryan McDonagh, Philippe Myers, Jan Rutta, Mihhail Sergatšov
Ründajad: Pierre-Édouard Bellemare, Anthony Cirelli, Ross Colton, Brandon Hagel, Alex Killorn, Nikita Kutšerov, Patrick Maroon, Riley Nash, Ondřej Palát, Nick Paul, Corey Perry, Brayden Point, Steven Stamkos (kapten)

Saavutused 
 Stanley karika võidud (21):
 2003–04, 2019–20, 2020–21
 Konverentsi võidud (3):
 2003–04, 2014–15, 2019–20, 2020–21
 Presidents' Trophy võidud (1):
 2018–19
 Divisjoni võidud (4):
 2002–03, 2003–04, 2017–18, 2018–19

Välislingid 
 https://www.nhl.com/lightning

Tampa Bay Lightning
NHL-i jäähokiklubid
Ameerika Ühendriikide jäähokiklubid
Detroit Red Wings

Detroit Red Wings on USA jäähokiklubi, mis tegutseb Michigani osariigis Detroitis. See mängib NHL-i Idakonverentsis Atlandi divisjonis.

Klubi on asutatud 1926. aastal ning see on üks kuuest NHL-iga esimesena liitunud klubist. Klubi peab kodumänge Little Caesars Arenal.

Detroit Red Wings on võitnud Stanley karika 11 korda, millega ollakse Montreal Canadiensi (24) ja Toronto Maple Leafsi (13) järel paremuselt kolmas klubi NHL-is.

Mängijad 
Seisuga 9. jaanuar 2021
 Väravavahid: Jonathan Bernier, Kevin Boyle, Kaden Fulcher, Thomas Greiss, Calvin Pickard
 Kaitsjad: Alex Biega, Dennis Cholowski, Danny DeKeyser, Christian Djoos, Joe Hicketts, Filip Hronek, Brian Lashoff, Gustav Lindstrom, Dylan McIlrath, Jon Merrill, Patrik Nemeth, Marc Staal, Troy Stecher
 Ründajad: Kyle Criscuolo, Turner Elson, Robby Fabbri, Valtteri Filppula, Sam Gagner, Luke Glendening, Darren Helm, Dylan Larkin (kapten), Vladislav Namestnikov, Frans Nielsen, Chase Pearson, Michael Rasmussen, Dominic Turgeon, Tyler Bertuzzi, Mathias Brome, Adam Erne, Taro Hirose, Riley Barber, Anthony Mantha, Bobby Ryan, Givani Smith, Jevgeni Svetšnikov, Filip Zadina

Saavutused 
 Stanley karika võidud (11):
 1935–36, 1936–37, 1942–43, 1949–50, 1951–52, 1953–54, 1954–55, 1996–97, 1997–98, 2001–02, 2007–08
 Konverentsi võidud (6):
 1994–95, 1996–97, 1997–98, 2001–02, 2007–08, 2008–09
 Presidents' Trophy võidud (6):
 1994–95, 1995–96, 2001–02, 2003–04, 2005–06, 2007–08
 Divisjoni võidud (19):
 1933–34, 1935–36, 1936–37, 1987–88, 1988–89, 1991–92, 1993–94, 1994–95, 1995–96, 1998–99, 2000–01, 2001–02, 2002–03, 2003–04, 2005–06, 2006–07, 2007–08, 2008–09, 2010–11

Välislingid 
 https://www.nhl.com/redwings

Detroit Red Wings
NHL-i jäähokiklubid
Detroit
Ameerika Ühendriikide jäähokiklubid
Calgary Flames

Calgary Flames on Kanada jäähokiklubi, mis tegutseb Alberta provintsis Calgarys. See mängib NHL-i Läänekonverentsis Vaikse ookeani divisjonis.

Klubi asutati 1972. aastal Atlantas. Calgarysse kolis see 1980. aastal. Kodumänge peab Calgary Flames Scotiabank Saddledome'il.

Klubi peatreener on Darryl Sutter.

Mängijad 
Seisuga 12. jaanuar 2021
Väravavahid: Louis Domingue, Jacob Markström, David Rittich
Kaitsjad: Rasmus Andersson, Mark Giordano (kapten), Noah Hanifin, Oliver Kylington, Connor Mackey, Nikita Nesterov, Christopher Tanev, Juuso Valimäki
Ründajad: Mikael Backlund, Sam Bennett, Dillon Dubé, Sean Monahan, Joakim Nordström, Derek Ryan, Dominik Simon, Johnny Gaudreau, Josh Leivo, Milan Lucic, Andrew Mangiapane, Zac Rinaldo, Matthew Tkachuk, Elias Lindholm, Buddy Robinson

Saavutused 
 Stanley karika võidud (1):
 1988–89
 Konverentsi võidud (3):
 1985–86, 1988–89, 2003–04
 Presidents' Trophy võidud (2):
 1987–88, 1988–89
 Divisjoni võidud (7):
 1987–88, 1988–89, 1989–90, 1993–94, 1994–95, 2005–06, 2018–19

Välislingid 
 http://nhl.com/flames

Calgary Flames
NHL-i jäähokiklubid
Calgary
Kanada jäähokiklubid
Nashville Predators

Nashville Predators on USA jäähokiklubi, mis tegutseb Tennessee osariigis Nashville'is. See mängib NHL-i Läänekonverentsis Keskdivisjonis.

Klubi on asutatud 1998. aastal. Kodumänge peab see Bridgestone Arenal.

Klubi peatreener on John Hynes.

Mängijad 
Seisuga 24. detsember 2020
 Väravavahid: Connor Ingram, Pekka Rinne, Juuse Saros
 Kaitsjad: Matt Benning, Mark Borowiecki, Alexandre Carrier, Jeremy Davies, Mattias Ekholm, Ryan Ellis, Dante Fabbro, Brandon Fortunato, Ben Harpur, Roman Josi (kapten), Luke Prokop, Jarred Tinordi
 Ründajad: Nick Cousins, Matt Duchene, Rocco Grimaldi, Calle Järnkrok, Ryan Johansen, Luke Kunin, Sean Malone, Michael McCarron, Rem Pitlick, Anthony Richard, Brad Richardson, Colton Sissons, Philip Tomasino, Jakov Trenin, Viktor Arvidsson, Michael Carcone, Filip Forsberg, Erik Haula, Luke Evangelista, Mikael Granlund, Mathieu Olivier, Eeli Tolvanen

Saavutused 
 Konverentsi meistrid (1):
 2016–17
 Presidents' Trophy võidud (1):
 2017–18
 Divisjoni võidud (2):
 2017–18, 2018–19

Välislingid 
 https://www.nhl.com/predators

Nashville Predators
NHL-i jäähokiklubid
Ameerika Ühendriikide jäähokiklubid
Ivan Barbašov

Ivan Dmitrijevitš Barbašov (vene keeles Иван Дмитриевич Барбашёв; sündinud 14. detsembril 1995 Moskvas) on Venemaa jäähokimängija, kes mängib keskründajana NHL-i klubis St. Louis Blues.

2012. aastal suundus Barbašov MHL-ist Põhja-Ameerikasse, liitudes Quebec Major Junior Hockey League'i klubiga Moncton Wildcats. Seal mängis ta kokku kolm hooaega.

2014. aastal valis Blues ta NHL-i draftis 33. valikuna.

Hooajal 2015–16 suundus ta mängima Chicago Wolvesi American Hockey League'is. Bluesi meeskonnas tegi ta NHL-is debüüdi hooajal 2016–17. Esimese värava lõi ta liigas 7. veebruaril 2017 mängus Ottawa Senatorsi vastu.

Tema vanem vend Sergei Barbašov on samuti jäähokimängija.

Välislingid 

 Ivan Barbašov NHL.com lehel
 Ivan Barbašov hockeydb.com lehel

Venemaa jäähokimängijad
St. Louis Bluesi mängijad
Sündinud 1995
Brent Burns

Brent Burns (sündinud 9. märtsil 1985 Barries Ontario provintsis) on Kanada jäähokimängija, kes mängib kaitsjana NHL-i klubis Carolina Hurricanes. Ta on mänginud ka ründaja positsioonil.

2003. aastal valis Minnesota Wild ta NHL-i draftis 20. valikuna. NHL-is tegi ta Wildi meeskonnas debüüdi 2003. aasta oktoobris ja viskas esimese värava oma kolmandas liigamängus. NHL-i tööseisaku tõttu mängis ta hooajal 2004–05 American Hockey League'i klubis Houston Aeros. Wildi põhimeeskonnas mängis ta pärast seda järgmised kuus hooaega.

2011. aastal liitus Burns San Jose Sharksiga. Hooajal 2015–16 jõudis ta Sharksiga Stanley karika finaali, kus kaotati Pittsburgh Penguinsile mängudega 2:4. 

2015. aastal pälvis ta NHL Foundation Player Awardi. Hooajal 2015–16 valiti ta Second All Star Teami ja hooajal 2016–17 First All Star Teami. Hooajal 2016–17 pälvis ta liiga parimale kaitsjale antava James Norris Memorial Trophy. NHL-i tähtede mängule on ta valitud kuuel korral (aastatel 2011, 2015, 2016, 2017, 2018, 2019). San Jose Sharksis mängis Burns kokku 11 hooaega. Tema resultatiivseim hooaeg oli 2018/19, mil ta lõi 16 väravat ja andis 67 väravasööte. Enim väravaid lõi ta hooajal 2016/17 (29 väravat).

2022. aasta juulis kaubeldi Burns Sharksist Carolina Hurricanesi.

2015. aastal tuli ta Kanada jäähokikoondise koosseisus maailmameistriks. Maailmameistrivõistluste parimaks kaitsjaks on ta valitud nii 2008. kui ka 2015. aastal. 2015. aastal valiti ta lisaks maailmameistrivõistluste sümboolsesse koosseisu.

Viited

Välislingid 
 Brent Burns NHL.comi lehel
 Brent Burns hockeydb.comi lehel

Kanada jäähokimängijad
Minnesota Wildi mängijad
San Jose Sharksi mängijad
Carolina Hurricanesi mängijad
Sündinud 1985
Varao keel

Varao keel on Venezuelas Orinoco suudmealal räägitav keel, millel teadaolevalt sugulaskeeli ei ole. Vähemal määral räägitakse seda ka Guyanas, Surinames ning Trinidadis ja Tobagos.

Varao keelt on liigitatud ka makrotšibtša hõimkonda. Varao keeles esineb väga haruldane sõnajärg, OSV, kuigi pole kindel, kas see on põhisõnajärg. 

2000. aastal rääkis varao keelt emakeelena umbes 25 000 inimest.

Fonoloogia 

Varao keeles on 10 vokaalfoneemi (5 oraalset ja 5 nasaalset) ja 11 konsonantfoneemi.

Viited

Kirjandus 
 Osborn Jr, Henry A. (1966). "Warao I: Phonology and Morphophonemics". International Journal of American Linguistics. 32 (2): 108–123.
 Osborn Jr, Henry A. (1966b). "Warao II: Nouns, Relationals, and Demonstratives". International Journal of American Linguistics. 32 (3): 253–261.

Välislingid

Sugulaskeelteta keeled
Venezuela
Orioni haru

Orioni haru, ka Kohalik Haru, (inglise keeles Orion Arm, Local Arm) on galaktiline haru Linnutee galaktikas, milles paikneb meie Päikesesüsteem.

Orioni haru sai oma nime Orioni tähtkuju järgi. Haru on pikkusega umbes 10 000 valgusaastat ja paksusega umbes 3500 valgusaastat. Asub Linnutee kahe suurema haru  – Amburi ja Perseuse – vahel. 

Orioni harus paikneb Päikesesüsteem tähtedevahelises keskkonnas hõrendatud kuuma gaasi piirkonnas, mida nimetatakse Kohalikuks Mulliks, jäädes umbes 25 000 valgusaasta kaugusele Linnutee keskosast.

Galerii

Vaata ka
Kohalik Mull
Kohalik Tähtedevaheline Pilv

Viited

Linnutee galaktika
Wadowice

Wadowice on linn Poolas Väike-Poola vojevoodkonnas, Wadowice maakonna ja Wadowice valla halduskeskus. Wadowice asub Krakówi kesklinnast umbes 38 km lääneedelas.

Piirkonda on ürikutes esmakordselt mainitud 1325. aastal ja linna 1327. aastal. 1430. aastal hävis Wadowice tulekahjus. Ülesehitamise käigus sai Wadowice Chełmi linnaõigused. 1802. aastal sai Wadowice vabalinnaks.

Wadowices on sündinud paavst Johannes Paulus II (Karol Wojtyla, 1920–2005).

Galerii

Viited

Väike-Poola vojevoodkonna linnad
Päevaneutraalsed taimed

Päevaneutraalne taim on taim, mis õitseb olenemata päevavalguse hulgast, mida ta saab. See tähendab, et selliste taimede õitsemine ei sõltu fotoperiodismist.

Mais ja riis on näited päevaneutraalsetest taimedest, mis õitsevad hoolimata sellest, kas päev on pikk või lühike.

Päevavalgust, mida taim vajab õitsemiseks, nimetatakse fotoperiodismiks. See määrab, kas taim on lühiajaline, pika päeva või neutraalse päeva taim. Lühikese päevane taim on see, mis vajab õitsemiseks vähem kui 12 tundi päikesevalgust ja pikaajaline taim vajab õitsemist rohkem kui 12 tundi. Päevaneutraalsel taimel ei ole selliseid piiranguid. Päevaneutraalsed taimed võivad areneda mõlemas seisundis. Kõik rohu või nisu perekonna tolmeldajad oleksid igapäevased neutraalsed taimed, mõned viinapuud või ronitaimed nagu kurgid.

Ajalugu 

Mõiste "fotoperiodism" loodi selleks, et kirjeldada taime võimet lilledele reageerida muutustele fotoperioodil: päeva ja öö suhtelised pikkused. Kuna lilled toodavad seemneid, on õitsemine taime elutsükli lõpuleviimiseks äärmiselt oluline. Kuigi inimesed olid juba ammu teadnud, et sellised taimed nagu tulbid õitsevad kevadel ja krüsanteemid õitsevad sügisel, kuni 1900. aastate alguseni oli vähe teada, mis tegelikult õitsemise põhjustas.

Alates 1910. aastast viisid Wightman Garner ja Henry Allard läbi eksperimente, et testida päeva pikkuse mõju õitsemisele. Nad avastasid, et taimed, nagu oder, õitsesid, kui päeva pikkus oli teatud kriitilise pikkusega pikem. Need taimed, mida nad nimetasid pikka päeva taimedeks (LDP), õitsevad peamiselt suvel, kui päevad pikenevad. Teised, näiteks sojaoad, õitsevad, kui päeva pikkus on teatavast kriitilisest pikkusest lühem. Need lühiajalised taimed (SDP) õitsevad sügisel, kui päevad on lühenenud. Veel teised ei ole fotoperioodile tundlikud ja neid nimetatakse päevast neutraalseteks taimedeks.

Viited

Välislingid 
Photoperiodism

Botaanika
Kęty

Kęty on linn Poolas Väike-Poola vojevoodkonnas Oświęcimi maakonnas, Kęty valla halduskeskus. Kęty asub Oświęcimist umbes 17 km lõunas ja Bielsko-Białast ligikaudu 18 km idakirdes.

Kętyt on ürikutes esmakordselt mainitud 1238. aastal. Lwówi linnaõigused sai 1238. aastal, Magdeburgi linnaõigused 1391. aastal. Esimese Poola jagamise tagajärjel läks Myślenice 1772. aastal Habsburgide Austria keisririigi võimu alla.

Galerii

Viited

Väike-Poola vojevoodkonna linnad
Kareda Valla Maja

Kareda Valla Maja on multifunktsionaalne ehitis Järva maakonnas Peetri alevikus. Majas on muu hulgas spordi-, maadlus- ja jõusaal, samuti tegutseb majas Kareda valla raamatukogu. Maja renoveeriti 2017.

Viited

Välislingid

Eesti spordiehitised
Järva vald
Tartu valla muusikakool

Tartu valla muusikakool on muusikakool Tartu maakonnas Kõrvekülas ja Lähtes. Aastast 2014 on kooli direktor Ele Sonn.

Kool asutati 1998 Vello Volteini ja vallavanem Aivar Soobi eestvedamisel. Voltein oli kooli esimene direktor.

Koolis töötab 12 õpetajat ja koolis õpib 85-90 last.

Viited

Välislingid
Koduleht

Eesti muusikakoolid
Tartu vald
Philipp Grubauer

Philipp Grubauer (sündinud 25. novembril 1991 Rosenheimis) on Saksamaa jäähokimängija, kes mängib väravavahina NHL-i klubis Seattle Kraken.

2010. aastal valiti ta NHL-i draftis Washington Capitalsi poolt 112. valikuna. Enne NHL-i karjääri algust mängis ta Ontario Hockey League'i (OHL), ECHL-i ja American Hockey League'i klubides. 2010. aastal tuli ta Windsor Spitfiresiga OHL-i meistriks.

Capitalsi meeskonnas tegi ta NHL-is debüüdi 27. veebruaril 2013 mängus Philadelphia Flyersi vastu, sekkudes mängu vahetusest Braden Holtby asemele. Algkoosseisus tegi ta esimese mängu sama aasta 9. märtsil mängus New York Islandersi vastu.

17. aprillil 2015 sai Grubauer esimeseks Saksamaal sündinud väravavahiks, kes võitis Stanley karika väljalangemismängu algkoosseisu kuuludes. 2017–18 tegi ta oma seni parima hooaja, saades 28 korda algkoosseisus alustades 15 võitu. Väljalangemismängude esimese ringis esimeses mängus Columbus Blue Jacketsi vastu alustas ta algkoosseisus, kuid pärast lisa-aja kaotust 3:4 sai Capitalsi põhiväravavahiks taas Holtby. Capitals tuli Stanley karika võitjaks, alistades finaalseerias Vegas Golden Knightsi.

2018. aasta juunis liitus Grubauer Colorado Avalanche'iga. Hooaja 2019–20 väljalangemismänge alustas Grubauer väga edukalt, kui lasi seitsme mänguga endale lüüa keskmiselt 1,87 väravat mängus, kuid vigastus tegi tema hooajale lõpu. Hooajal 2020–21 tegi ta oma seni parima hooaja NHL-is, kui sai kirja 30 võitu ja vaid üheksa kaotust, lasi endale lüüa keskmiselt 1,95 väravat mängus (liigas paremuselt teine näitaja) ning tegi seitse nullimängu (samal hooajal suutis sama palju veel ainult New York Islandersi väravavaht Semjon Varlamov). Hooaja 2020–21 väljalangemismängudes viis ta Avalance'i võidule kuues esimeses mängus. Sellega sai Grubauer NHL-i ajaloo kümnendaks väravavahiks, kes on väljalangemismängudes saanud kirja kümme võitu järjest. Seejärel tema vorm langes ning Avalanche kaotas väljalangemismängude teises ringis Vegas Golden Knightsile mängudega 2:4, kuigi oli juhtinud 2:0.

2021. aasta juulis sõlmis Grubauer kuueaastase lepingu NHL-is debüteeriva klubiga Seattle Kraken.

Saksamaa jäähokikoondisse on Grubauer kuulunud kolmedel maailmameistrivõistlustel.

Viited

Välislingid 
 Philipp Grubauer NHL.com lehel
 Philipp Grubauer hockeydb.com lehel

Saksamaa jäähokimängijad
Washington Capitalsi mängijad
Colorado Avalanche'i mängijad
Seattle Krakeni mängijad
Sündinud 1991
Jonida Maliqi

Jonida Maliqi (sündinud 26. märtsil 1983 Tiranas) on Albaania lauljatar, telesaatejuht, meediapersoon, stiiliikoon ja ettevõtja. Ta esindas 2019. aasta Eurovisiooni lauluvõistlusel Albaaniat lauluga "Ktheju tokës", mis sai finaalis 90 punktiga 17. koha.

Diskograafia 

 "Nuk të pres" (2005)

Auhinnad ja nominatsioonid 
Festivali i Këngës

Kënga Magjike

Video Fest Awards

Top Fest

Zhurma Show Awards

Televisioon 

 "Festivali i Këngës" (1995, 1999, 2000, 2001, 2002, 2004, 2006, 2007, 2018)
 "Big Brother" (2008)
 "Dua vendin tim" (2012)
 "Dancing with the Stars" (2014)
 "The Voice of Albania" (2016)

Isiklikku 
Ta lahutas 2017. aasta märtsis oma pikaaegsest abikaasast Gent Prizrenist, neil on ka poeg Dan. Tal on õde Xhilda.

Muud 
Tal on eksklusiivne butiik Tiranas ja ka oma kingapood. Ta annab heategevuslikke kontserte ja annetab orbudele toitu ja riideid. Ta räägib itaalia keelt. Ta ei oska süüa teha.

Viited 

Albaania lauljad
Albaania esindajad Eurovisiooni lauluvõistlusel
Festivali i Këngësi võitjad
Sündinud 1983
Duncan Laurence

Duncan de Moor (esinejanimega Duncan Laurence; sündinud 11. aprillil 1994 Spijkenisses) on Hollandi laulja.

2014. aastal osales ta Hollandi talendisaate "The Voice of Holland" viienda hooaja saadetes, kus jõudis kaheksa parema sekka.

Ta võitis Hollandi esindajana 2019. aasta Eurovisiooni lauluvõistlusel Tel Avivis esikoha lauluga "Arcade".

Välislingid 
 Ametlik koduleht

Hollandi lauljad
Eurovisioonil osalejad
Sündinud 1994
Krabi Põhikool

Krabi Põhikool oli põhikool Võru maakonnas Varstu vallas Krabi külas. Kool suleti 2014. aastal.

Ajalugu
Esimesed andmed koolihariduse andmisest Krabil pärinevad 19. sajandi teisest poolest, kui Krabil tegutses kaks kooli - õigeusu ja luteri kiriku juures. Kolmas koolihoone ehitati Krabile 1837. aastal, see sai juurdeehituse 1937. aasta sügisel. 1917. aastal eraldati kool kirikust ja Krabi vallavolikogu liitis kaks kooli. Kool muudeti neljaklassiliseks, töötas kaks õpetajat. 1924. aastal muudeti kool viieklassiliseks. 1925. aastal lisandus kuues klass. 1946. aastal lisandus seitsmes klass ja 1960. aastal kaheksas klass. 1988. aastal muudeti kool üheksaklassiliseks ja alates 1990. aastast kandis kool põhikooli nime.

Krabi Põhikool suleti 2014. aasta sügisel, sest kooli oli õppima jäänud ainult neli Varstu valla last. Samas alustas samas 1. septembrist tegevust erakool – Krabi Kool – õpilaskodu vajavatele ja haridusliku erivajadusega lastele.

Koolimaja 

Kuni 1997. aasta sügiseni toimus õppetöö nn Krabi vanas koolimajas. 1996. aastal ehitati kõrvalkrundile uus koolimaja, kus algas õppetöö 10. novembril 1997. 1998. aastal koliti sinna hoonesse ümber ka Krabi raamatukogu.

Direktorid 
 1930–1944 Jakob Ristsoo
 1944–1948 Elli Raidvee
 1948–1958 Armin Allas
 1958–1964 Kalju Lumi
 1964–1984 Hilja Paeglis
 1984–1999 Siimo Uibo
 1999–2014 Ale Sprenk

Viited 

 

Eesti endised koolid
Võru maakonna koolid
Varstu  vald
Heerold (ajaleht)

Heerold (esialgse nimega Pärnu Nädalaleht) oli 1995-1996 Pärnus ilmunud ajaleht. Lehte andis välja ettevõte Al Pari. Leht ilmus üks kord nädalas.

Viited

Välislingid

Pärnu ajalehed
Eesti endised ajalehed
Abieluleht

Abieluleht oli aastatel 1931–1933 Tallinnas ilmunud ajaleht, mis käsitles abielu ja perekonnaga seotud asju.

Lehe väljaandja ja vastutav toimetaja oli A. Jürisson. Leht ilmus korra nädalas. Abileluleht oli Ajaviitelehe ja Rahva Elu tasuta lisaleht.

1932–1933 kandis leht nime Rahva Elu : Perekonna- ja endine "Abieluleht" (1932, nr. 6 - 1933)   Ja 1933. aastast hakkas uuesti ilmuma algse nimega "Abieluleht: Ajaviitelehe hinnata kaasanne". 1933 aastal ilmus ka täiendav lisa - Lihavõtte-number.

Toimetus asus Tallinnas aadressil Suur Karja 2–6.

Trükikojad: Estotrükk 1931 nr. 1–20, 1933; J. ja A. Paalmann 1931 nr. 21 – 1932 nr. 1–38; J. Zimmermann 1932 nr. 39 – 1933 nr. 7, Estotrükk 1933 nr. 8–12

Viited

Välislingid

Tallinna ajalehed
Eesti endised ajalehed
Abielu
Perekond
Afanassi

Afanassi (vene Афанасий) on venepärane mehenimi.

2018. aasta seisuga oli Eestis seda eesnime vähem kui viiel inimesel.

Nime tuntud kandjaid 
Afanassi Bulgakov
Afanassi Ossipov
...

Viited

Välislingid
 Afanassi Statistikaameti andmebaasis

Mehenimed